Diari Oficial de la Generalitat Valenciana


Sumari del DOGV 7255, del 15-04-2014 (2014/3230)

RESOLUCIÓ de 7 d'abril de 2014, de la Direcció General de Centres i Personal Docent, per la qual es regularitzen els imports dels bons infantils no justificats del període de setembre a desembre del curs escolar 2013-2014 concedits per Resolució de 17 d'octubre de 2013.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7255

Data del DOGV
:   15-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3230


Data del document
:   07-04-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 7 d'abril de 2014, de la Direcció General de Centres i Personal Docent, per la qual es regularitzen els imports dels bons infantils no justificats del període de setembre a desembre del curs escolar 2013-2014 concedits per Resolució de 17 d'octubre de 2013. [2014/3230]  
Per Orde 66/2013, de 25 de juny, de la Conselleria d'Educació, Cultura i Esport, es convocaven ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2013-2014 (DOCV 7055, de 27 de juny).  
La Resolució de 17 d'octubre de 2013, de la Direcció General de Centres i Personal Docent, resol l'esmentada convocatòria d'ajudes. En esta es publiquen les places escolars finançades, els imports per trams d'edat que corresponen i l'import total concedit per als quatre primers mesos del curs escolar (setembre a desembre de 2013) i els sis últims mesos (gener a juny de 2014) del curs escolar 2013-2014 (DOCV 7135, de 21 d'octubre).  
La base quinze de l'Orde 66/2013, de 25 de juny, establix com han de presentar els centres beneficiaris la justificació de l'ajuda i en el punt 2 de la mencionada base quinze es determina que en el cas que el nombre d'alumnes justificats pel centre amb els bons d'escolarització d'Educació Infantil de primer cicle, del període de setembre a desembre, siga inferior al subvencionat en la resolució d'adjudicació, la Direcció General de Centres i Personal Docent regularitzarà la diferència dels bons no justificats, disminuint-la en la proposta de pagament en els següents mesos, mitjançant una resolució que serà publicada en el Diari Oficial de la Comunitat Valenciana. Per això i de conformitat amb el que s'esmenta anteriorment, resolc:  
  
Únic  
Procedir a la regularització dels imports dels bons infantils no justificats en el període de setembre a desembre de 2013, als centres beneficiaris de l'ajuda per al curs 2013-2014 i pels imports que figuren en l'annex I d'esta resolució.  
Esta regularització es durà a terme per mitjà del descompte dels imports de l'annex I en les propostes de pagament de les subvencions corresponents al període de gener a juny de 2014.  
  
Contra esta resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això, de conformitat amb el que establixen els articles 10, 14, i 46 de la Llei reguladora de la jurisdicció contenciosa administrativa.  
Així mateix, podran interposar un recurs potestatiu de reposició davant de la consellera d'Educació, Cultura i Esport en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 7 d'abril de 2014.- El director general de Centres i Personal Docent: Santiago Martí Alepuz.